**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2017 m. VASARIO 15 d. SPRENDIMO NR. T1-25 „DĖL Plungės RAJONO SAVIVALDYBĖS neformaliojo vaikų švietimo lėšų skyrimo ir panaudojimo tvarkos aprašo patvirtinimo“ PAKEITIMO**

2018 m. vasario 15 d. Nr. T1-

Plungė

VadovaudamasiLietuvos Respublikos švietimo ir mokslo ministro 2017 m. gruodžio 22 d. įsakymu Nr. V-1088 „Dėl švietimo ir mokslo ministro 2016 m. sausio 5 d. įsakymo Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo:
	1. 1 punktą ir išdėstyti jį taip:

„1. Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės lėšų ir (arba) Europos Sąjungos finansinės paramos ir bendrojo finansavimo lėšų, skiriamų savivaldybėms mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.“

* 1. 6 punktą ir išdėstyti jį taip:

„6. NVŠ lėšos švietimo teikėjams apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, skaičių vasario 1 d. pirmam periodui (vasario, kovo, balandžio ir gegužės mėnesiams). Antram periodui (rugsėjo, spalio, lapkričio ir gruodžio mėnesiams) NVŠ lėšos apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, skaičių rugsėjo 15 d. Programos gali būti vykdomos birželio, liepos ir rugpjūčio mėnesiais, tačiau NVŠ tikslinis finansavimas skiriamas nebus.“

* 1. 7 punktą ir išdėstyti jį taip:

„7. NVŠ lėšos švietimo teikėjams skiriamos Administracijos direktoriaus nustatyta tvarka, pagal akredituotų programų skaičių, nustatytus prioritetus, programoje dalyvaujančių vaikų skaičių ir Savivaldybei paskirtas lėšas NVŠ veikloms finansuoti, du kartus per metus: pirmam ir antram periodui. Prioritetinės kryptys nustatomos toms NVŠ programų kryptims, kurios nėra įgyvendinamos valstybinėse ir savivaldybės neformaliojo vaikų švietimo ir formalųjį švietimą papildančio ugdymo mokyklose ir kituose švietimo teikėjuose.“

* 1. 12 punktą ir išdėstyti jį taip:

„12. NVŠ lėšos skiriamos vaiko, dalyvaujančio NVŠ programoje, ugdymo procesui ir tiesiogiai su juo susijusioms išlaidoms finansuoti.“

* 1. 14 punktą ir išdėstyti jį taip:

„14. NVŠ lėšų negalima naudoti:

14.1. pramoginių ir poilsio renginių išlaidoms apmokėti;

14.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

14.3. rekonstrukcijos, remonto, statybos išlaidoms padengti ir ilgalaikiam turtui įsigyti;

14.4. NVŠ programos vykdytojo įsiskolinimams padengti.“

2. Sprendimo 13 punktą išdėstyti nauja redakcija:

„13. NVŠ teikėjas, pateikdamas programą atitikties vertinimui, privalo pateikti informaciją apie planuojamas taikyti NVŠ veiklų kainas, jei planuojama veikla bus mokama.“

3. Pripažinti netekusiu galios sprendimo 3 priedą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius G. Bagužis

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Sprendimą rengė Švietimo, kultūros ir sporto skyriaus l. e. vedėjo pareigas G. Rimeikis

**PLUNGĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2017 m. VASARIO 15 d. SPRENDIMO NR. T1-25 „Plungės RAJONO SAVIVALDYBĖS neformaliojo vaikų švietimo lėšų skyrimo ir panaudojimo tvarkos aprašo patvirtinimo“ PAKEITIMO“**

2018 m. sausio 29 d.

Plungė

**1. Parengto teisės akto projekto tikslai -** pakeisti Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašą.

**2. Teisės akto projekto esmė, rengimo priežastys ir motyvai.**

LR švietimo ir mokslo ministro 2017 m. gruodžio 22 d. įsakymu Nr. V-1088 pakeitus nacionalinį Neformaliojo vaikų švietimo lėšų skyrimo ir panaudojimo tvarkos aprašą, reikia keisti ir rajoninius aprašus visose savivaldybėse, nes keičiami NVŠ finansavimo šaltinis. Taip pat apibrėžiami prioritetinių veiklų nustatymo kriterijai.

**3. Lėšų poreikis (jeigu teisės aktui įgyvendinti reikalingos lėšos).**

Lėšų nereikės.

**4. Kita svarbi informacija**.

Tvarkos aprašas parengtas, vadovaujantis nacionaliniu Neformaliojo vaikų švietimo lėšų skyrimo ir panaudojimo tvarkos aprašu.

**5. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėjas

L. e. p. vedėjas Gintautas Rimeikis